Jurnalistul Cristian Tudor Popescu spune că ar fi o pierdere pentru România dacă, după alegeri, Dacian Cioloş nu ar rămâne premier. Pe de altă parte, cu trei luni îaninte de alegeri, confruntarea politică între principalele partide se desfăşoară după strategia „baltă cu mormoloci”, constată Cristian Tudor Popescu.

Cristian Tudor Popescu:

„Este cea mai moartă vară electorală pe care am văzut-o în perioada preelectorală. De obicei se întamplau mai multe evenimente. Ca de exemplu în 2012, în a cărui vară se salva democraţia.

PSD şi PNL nu sunt interesate de rezultatul alegerilor din toamnă. Sunt mai interesate de mişcări interne, de lucrături ale liderilor. Ceea ce este absurd. Pentru că trebuie să faci campanie electorală, să îţi prezinţi planurile, să trimiţi oameni la televiziuni, care să apară în emisiuni. Apropo, cine candidează? Suntem în septembrie, la jumătate, şi nu ştim cu cine defilează PSD şi PNL.

Sunt strategii diferite de campanie. Poţi face strategie „high”, cu acuze, insulte, tensiune maximă pentru ca tu, cel care iniţiezi, consideri că ai prima şansă. Şi ştim cine făcea aşa.

Există şi strategia de campania baltă scăzută. Adică partidele consideră că au prima şansă în aceste condiţii călduţe, în care nimeni nu atacă pe nimeni. Această strategie este în interesul unui partid, unul singur interesul acestei strategii de baltă cu mormoloci. Altul nu are niciun cîştig. Dar văd că nu-i interesează.

Este o pierdere faptul că Dacian Cioloş nu va mai fi premier. Guvernul ăsta a avut o poziţie ingrată. La faţă se poate da în el, pentru că, după cum spune doamna Alina Gorghium, nu are nicio susţinere în Parlament. Iar la dos a fost supus presiunilor politice.

După alegeri se poate pune guvern politic, dar măcar să-l lase pe domnul Ciolos premier. Mi s-a părut un om de bună calitate, care poate greşi, dar nu este mânat de rele intenţii. Mai este o persoană de care mi-ar părea rău, băiatul ăla de la sănătate (Vlad Voiculescu). Mare păcat ar fi să fie înlăturat.

Dacian Cioloş e un câştig pentru România, unde nu ne dau afară din casă oamenii politici care să aibă bun simţ şi o bună orientare.”